29 Denmark. Anita Hansen o ile a ikhwetša a lebeletšane le bothata bjo bo swanago ge yo e bego e le monna wa gagwe a be a kgopela kgoro ya tsheko gore e mo dumelele go godiša ngwana wa bona wa nywaga e šupago e lego Amanda. Gaešita le ge ka 2000 kgoro ya seleteng seo e ile ya dumelela Kgaetšedi Hansen go godiša ngwana, tatago Amanda o ile a ipiletša kgorong e phagamego ya tsheko, yeo e ilego ya fetoša phetho ya kgoro ya tsheko ya selete gomme ya mo dumelela go godiša ngwana. Kgoro e phagamego ya tsheko e ile ya re ka ge batswadi ba ba na le dipono tše di sa swanego ka go godiša bana ka baka la ditumelo tša bona tše di sa swanego tša bodumedi, tate o tla ba boemong bjo bokaone bja go rarolla bothata bjoo. Ka baka leo, Kgaetšedi Hansen o ile a amogwa tshwanelo ya go godiša Amanda ka ge e le yo mongwe wa Dihlatse tša Jehofa!